b'\n_START_ARTICLE_\nSWR-meter\n_START_PARAGRAPH_\nEt SWR-meter eller VSWR(sp\xc3\xa6nding st\xc3\xa5ende b\xc3\xb8lge-forhold)-meter m\xc3\xa5ler det st\xc3\xa5ende b\xc3\xb8lge-forhold i en transmissionslinje (=antennekabel). Meteret kan anvendes til at indikere graden af mistilpasning mellem en transmissionslinje og dens elektriske belastning (typisk en radioantenne), eller evaluere effektiviteten af impedanstilpasningsanstrengelser.\n_START_SECTION_\nSWR-bro\n_START_PARAGRAPH_\nSWR kan ogs\xc3\xa5 m\xc3\xa5les ved at anvende en modstandsbrokobling. Modstandsbrokoblingen er kun balanceret (0 volt over detektorerne) n\xc3\xa5r testimpedansen eksakt svarer til referenceimpedansen. N\xc3\xa5r en transmissionslinje er mistilpasset (SWR > 1:1), vil dens indgangsimpedans afvige fra dens karakteristiske impedans; og s\xc3\xa5 kan en modstandsbrokobling anvendes til at bestemme tilstedev\xc3\xa6relsen eller frav\xc3\xa6ret af en lav (=god) SWR._NEWLINE_For at teste for en impedanstilpasning, bliver modstandsbrokoblingens referenceimpedans valgt s\xc3\xa5 den svarer til den forventede belastningsimpedans (for eksempel 50 ohm) - og transmissionslinjen forbindes til den ukendte impedans. Et RF-effekt sendes ind i kredsl\xc3\xb8bet. Sp\xc3\xa6ndingerne ved indgangen af transmissionslinjen repr\xc3\xa6senterer vektorsummen af; den fremadrettede b\xc3\xb8lge - og den reflekterede b\xc3\xb8lge fra belastningen. Hvis transmissionslinjens karakteristiske impedans vides at v\xc3\xa6re 50 ohm, kender vi den fremadrettede b\xc3\xb8lges amplitude og fase; det er den samme b\xc3\xb8lge som er p\xc3\xa5 den anden side af detektoren. Ved at fratr\xc3\xa6kke denne kendte b\xc3\xb8lge fra b\xc3\xb8lge p\xc3\xa5 transmissionslinjens indgang f\xc3\xa5s den reflekterede b\xc3\xb8lge. N\xc3\xa5r modstandsbrokoblingen er designet rigtigt kan det ikke bare vise en tilpasning, men ogs\xc3\xa5 graden af tilpasning - hvilket muligg\xc3\xb8r beregning af SWR. Dette g\xc3\xb8res typisk ved at skifte mellem referenceb\xc3\xb8lge signalstyrken og den reflekterede b\xc3\xb8lge til et effektmeter - og sammenligne signalstyrkerne.\n_START_SECTION_\nBegr\xc3\xa6nsninger\n_START_PARAGRAPH_\nEt SWR-meter m\xc3\xa5ler ikke de aktuelle belastningsimpedanser (resistansen og reaktansen), men kun mistilpasningsforholdet. For at m\xc3\xa5le den aktuelle belastningsimpedans er en antenneanalysator eller lignende RF-m\xc3\xa5leapparat n\xc3\xb8dvendig. For at f\xc3\xa5 en pr\xc3\xa6cis m\xc3\xa5ling skal SWR-meteret tilpasses transmissionslinjens impedans - typisk 50 eller 75 ohm. For at kunne overkomme flere impedanser har nogle SWR-metre en omskifter bagp\xc3\xa5 til at v\xc3\xa6lge den \xc3\xb8nskede impedans til m\xc3\xa5letransmissionslinjerne._NEWLINE_Et SWR-meter skal tilsluttes s\xc3\xa5 t\xc3\xa6t p\xc3\xa5 radioantennen som muligt. Grundet er at alle transmissionslinjer har et vist tab, hvilket for\xc3\xa5rsager at de reflekterede b\xc3\xb8lge d\xc3\xa6mpes under dens rejse fra antennetilkoblingspunktet og tilbage til SWR-meteret. Derfor er SWR st\xc3\xb8rst t\xc3\xa6t p\xc3\xa5 belastningen og bliver mindre jo l\xc3\xa6ngere m\xc3\xa5lingen laves fra antennen.'